Ribe Stifts Adresseaviser, 1807-12-04
Da de Engelske Tropper røvede omkring i Egnen ved Kiøge, kom de blandt saa mange andre Stæder, ind i en Udflyttergaard i Nærheden af Valløe, hvor de brækkede Mandens Kister og Skabe, hvoraf de borttoge alle hans Penge, alt hans Linned, der begge Dele var betydeligt, og hvad de ei ville tage slog de istykker og fordærvede; derefter bandt de den gamle Mand, lagde ham i sin Vogn, tog hans bedste Seletøi, spændte hans bedste Heste for Vognen, og medens Manden, laae bunden i Vognen, dræbte Biergskotterne hans 30 Biestader og kiørte derefter bort med den syge Mand til Skibene og gik bort med Honningen. Da denne Mand kom tilbage af Fangenskabet, hvor han paa et Skib maatte staae, der forvoldte ham megen Pine, eftersom han er plaget med et stærkt Brok, gik han til sin Forvalter, som boer paa een af Hovedgaardene, for at anmelde sit Tab og for at faae eftersøgt sine Heste og Vogn, men denne svarede, at der allerede for ham og andre af Godserne var føiet den fornødne Anstalt, at endeel Heste og Vogne allerede var kommet tilbage, og han ventede at hans nok fandtes igien. Da fortalte Manden i fleres Overværelse: "i al min Elendighed, da jeg laae bunden som en Hund i Vognen, havde jeg den Fornøielse, at da mine Bier bleve dræbte, blev de saa urolige og sværmede omkring, de buxeløse Mordere, stak baade fra oven og neden saa de skreg himmelhøit, og hoppede over Grøfter og Gierder, som gale Folk; men med alt dette er jeg dog fra en velhavende Mand, nu en Stødder. Honningen af ovenmeldte Bier fortærede saavel Officierer som Soldater og de med dem følgende Qvinder og Børn paa Billesborg, Morgenen efter Spektaklet med Bierne, thi da Forpagterens og Forvalterens Fløde og Melk, endog al den Melk der blev malket om Morgenen, var borttaget og givet dem, brugte de Honningen i Kaffeen. Det var ellers et frygteligt Syn at see Soldaterne om Aftenen, da hele Regimentet leirede sig paa den Gaard, hvorledes de i Husene brugte Negene som Lysestager, og klinede Lys paa Væggene, og ligesaa gyseligt var det at see de mange Steder de lagde Jld paa i og ved Gaarden om Morgenen, thi omtrent var der 60 Kierlinger, ligesaa mange Jldstæder og Kaffekiedler a.;men med alt dette skede ingen Skade af Jlden, endskiøndt de kogte Kaffe og Thee ved den utorske Sæd, som de tildeels tog paa Marken tildeels af Husene, hvilket man næst Forsynet kan tilskrive Forvalteren, Jnformatoren og Fuldmægtigen paa Gaarden, deres Paapassenhed, da de paa det Ombyggeligste gik omkring mellem Skotterne. Fra Forpagteren toge de desforuden endeel Linned og hvad de kunde nytte, alle hans Ænder og næsten alle hans Høns, endeel Giæs med mere og reqvirerede 6 Qvæghøveder; Ænder og Giæs flaaede de, men de slagtede ikkun 3 af Høveder ne, da de øvrige blev leveret tilbage. Forvalteren slap noget bedre, fordi 30 Officierer der, havde Logie og blev beværtet med hvad Huset i Hast kunde tilveiebringe til saa mange ubudne Fremmede, og da de dertil fik saamegen Viin som havdes i Huset var de meget glade, dog har han siden sagt mig, at efter deres Afmarsch savnedes alle hans Sadler, Ridetøier, Dækner, Reb, endeel af Folkenes Klæder som laae i Staldkammeret, Børnenes Klæder, Landkorter, en udvalgt Violin, en Peberbøsse og 7 Giæs med andet meere som han ei saa lige erindrede. Fra en af hans gode Venner, som havde været hos ham Natten over, tog en Officier den Fremmedes Hest, men i det Officieren vilde afmarschere, havde Jnformatoren den Dristighed, da de skulde igjennem Gaarden til Kiøge, at gribe den stiaalne Hest i Tømmen, der foraarsagede at der blev gjort Holdt, imedens Herren skrev et Beviis for Hesten, som desaarsag siden ved Fuldmægtigen er kommen sin Eier til Hænde. Det var at ønske, at een eller flere, som have Evner og Leilighed, ville samle og udgive Engellændernes Forhold imod de arme Siellændere, der kunde da fra disse Egne gives ydermere Oplysning, hvorlunde de i een af Byerne skiød en lille Dreng som vilde skiule sig i en Stikkelsbærtorn; en Strandkontrolleur der havde viist dem igiennem en Skov, blev skudt da han gik til sit Hiem, og imedens han laae og flød i sit eget Blod, plyndrede de ham, og hvor de kom frem skiød de værgeløse og ubevæbnede Folk i deres lovlige Kald, i Bønderbyerne voldtoge de gamle Hospitals=Lemmer, halvtaabelige Fruentimmer, og halvvoxne Pigebørn. Deres uhørte Adfærd kom da til hver Mands Kundskab og vilde tiene til Oplysning for Efterslægten, da et fredeligt Folk, paa en for Menneskeligheden vanærende Maade saa uforskyldt er mishandlet.